(„Доклада“) (20), показващ наличието на значителна държавна намеса на много равнища в икономиката, в това число на специфични нарушения по отношение на много ключови производствени фактори (като например земя, енергия, капитал, суровини и труд), както и в конкретни отрасли (като например стоманодобивната и химическата промишленост). Докладът беше включен в досието по разследването още в началния етап. Заинтересованите страни бяха приканени да опровергаят, да коментират или да допълнят доказателствата, съдържащи се в досието по разследването към момента на започване на процедурата. В жалбата се съдържат и някои други доказателства, които са от значение и допълват информацията от Доклада.
 (102)
 По-специално в жалбата се съдържаше информация, че китайските сектори на ТСВ и РСВ са насърчавани в значителна степен от ПКНР. Според жалбоподателя в китайския Дванадесети петгодишен план се подчертава значението на промишлеността за нови материали, която включва ТСВ, като „стратегическа нововъзникваща промишленост“ и се посочва, че тя следва да се развива, като стане „водеща ключова промишленост“, чрез цялостна подкрепа на политиката и предоставяне на насоки. Освен това в Тринадесетия петгодишен план като цел е предвидено по-нататъшното развитие на промишлеността за нови материали чрез засилване на научноизследователската и развойната дейност и увеличаване на капацитета за иновации на производствения сектор (21).
 (103)
 В жалбата също така се твърди, че промишлеността за нови материали е насърчаван отрасъл и в рамките на инициативата „Произведено в Китай 2025“ и във връзка с това се ползва от значително държавно финансиране. В жалбата се изброяват редица фондове, създадени в подкрепа на инициативата „Произведено в Китай 2025“, които следователно непряко подкрепят и сектора на ТСВ (22).
 (104)
 На последно място, в жалбата се отбелязва, че в Тринадесетия петгодишен план за отрасъла за производство на строителни материали се отправя призив за оптимизиране на промишлената структура посредством, наред с другото, разширяване на нововъзникващите отрасли, като например този на материалите на основата на стъкло, промишлената керамика, вътреочните лещи, влакната с високи показатели и композитните материали, графена и модифицираните материали. Това ще се постигне чрез държавно финансиране, данъчно облагане, политики във финансовата област и в областта на ценообразуването, енергоснабдяването и опазването на околната среда, както и чрез подкрепа на капиталово участие в сливания, придобивания и преструктурирания на предприятия за строителни материали чрез различни средства, включително чрез отпускане на заеми (23).
 (105)
 Както е посочено в съображение 41, ПКНР не представи коментари или доказателства, подкрепящи или опровергаващи съществуващите доказателства по досието, в това число Доклада и допълнителните доказателства, предоставени от жалбоподателя, относно съществуването на значителни нарушения и/или целесъобразността на прилагането на член 2, параграф 6а от основния регламент в разглеждания случай.
 (106)
 Бяха получени коментари във връзка с нарушенията от Hengshi, Jushi и CCCLA, които заявиха, че по силата на законодателството на СТО Съюзът е длъжен да установи разходите за формирането на нормалната стойност, за да се отразят преобладаващите в КНР условия, в съответствие с член 2 от Антидъмпинговото споразумение, като те се позоваха на доклада на Апелативния орган на СТО по спор DS473 ЕС—Биодизел (Аржентина).
 (107)
 За целите на настоящото разследване в съображение 161 Комисията стигна до заключението, че е целесъобразно да се приложи